Aan die einde van elke reis gaan ek gou die voorrade deur en vul weer aan wat ons gebruik het. Ek ry hierdie krat met alles daarin 100 keer eerder saam as 'n vrag drank.
Ek twyfel of hierdie lys volledig is maar dit sal help om die denkpatroon rondom spaaronderdele aan die gang te kry. Weereens elkeen ken sy eie voertuig, elkeen het sy eie ondervindinge in die verlede gehad en jy moet dus self besluit wat jy wil saamry en hoeveel daarvan. ONTHOU NET, DIE EKSTRA GEWIG WAT JY GAAN SAAM RY en GEWIG IS JOU DIE GROOTSTE VYAND WANNEER JY TOER. Die belangrikste is om soos alles in die lewe om 'n balans te handhaaf.
'n Spesiale woord van dank aan Gawie Rossouw vir die hulp wat hy verleen het om die korrekte Afrikaanse woorde te vind vir die baie Engelse benamings vir gereedskapstukke wat ons so maklik in ons daagliks gesprekke met vriende gebruik.